ΓΡΑΠΤΗ ΕΡΩΤΗΣΗ E-0494/01

υποβολή: Jeffrey Titford (EDD) προς την Επιτροπή

(22 Φεβρουαρίου 2001)

Θέμα: Ανάλυση κινδύνου κρίσιμου σημείου ελέγχου

Έχω λάβει πολλές διαμαρτυρίες από άτομα που ασχολούνται με την παρασκευή τροφίμων, τη βιομηχανία κρέατος, τα εστιατόρια, τα καφενεία, κτλ., σχετικά με τις συνέπειες εκ μέρους της Επιτροπής,ιοθέτησης της ανάλυσης κινδύνου κρίσιμου σημείου ελέγχου.

Τα επιχειρήματα κατά της ανάλυσης κινδύνου κρίσιμου σημείου ελέγχου είναι ότι είναι ένα σύστημα το οποίο επινοήθηκε στις Ηνωμένες Πολιτείες της Αμερικής για την παραγωγή αποστειρωμένων τροφίμων για το διαστημικό πρόγραμμα και είναι πιθανόν να οδηγήσει σε μείωση της ασφάλειας των τροφίμων αντί σε βελτίωσή της.

Οιπάλληλοι της Επιτροπής που ασχολούνται με αυτό το ζήτημα έχουν διαβάσει την ανάλυση του Δρ. Richard North, Διευθυντή Έρευνας του Κόμματος για την Ανεξαρτησία του ΗΒ με τίτλο Food Safety and the European Union; Εάν ναι, ποια είναι η απάντηση της Επιτροπής στο πλήθος των επιχειρημάτων που εκτίθενται σ' αυτή την έκδοση κατά της θέσπισης της ανάλυσης κινδύνου κρίσιμου σημείου ελέγχου;

Έχω λάβει διαμαρτυρίες από μέλη της ένωσης ελεγκτών κρεάτων τα οποία με πληροφορούν ότι η ανάλυση κινδύνου κρίσιμου σημείου ελέγχου είναι εντελώς ακατάλληλη για τον έλεγχο της ασφάλειας τροφίμων στα σφαγεία, απλώς δεν μπορεί να εφαρμοσθεί σ' αυτό το περιβάλλον και θα οδηγήσει σε μείωση της ασφάλειας των τροφίμων.

Γιατί η Ευρωπαϊκή Ένωση, μαζί με τους δημόσιουςπαλλήλους στο Ηνωμένο Βασίλειο, προτείνει την αφαίρεση του έργου του ελέγχου των κρεάτων από την κυβέρνηση και την ανάθεσή του βάσει κανονισμού στον ιδιωτικό τομέα, πολιτική η οποία φαίνεται ακατανόητη λαμβάνονταςπόψη το γεγονός ότι το 1995 κατά τη διάρκεια των αρχικών σταδίων κρίσης της ΣΕΒ στη Βρετανία περισσότερο από 46 % της (ιδιωτικής) βιομηχανίας δεν μπόρεσε να πραγματοποιήσει τους ελέγχους επικίνδυνουλικού που είχε καθορίσει η κυβέρνηση εκείνης της εποχής;

Απάντηση του κ. Byrne εξ ονόματος της Επιτροπής

(22 Μαΐου 2001)

Στο πλαίσιο της παρούσας απάντησης, δεν είναι δυνατή η αντίδραση σε όλες τις παρατηρήσεις που διατυπώνονται στην ανάλυση (Food safety and the European Union) στην οποία αναφέρεται ο κ. βουλευτής. Γενικά, η ανάλυση δεν τάσσεται κατά του συστήματος ανάλυσης κινδύνου κρίσιμου σημείου ελέγχου (HACCP) αυτού καθεαυτού, αλλά μάλλον κατά τηςποχρεωτικής εφαρμογής του, καθώς είναι ένα συγκεκριμένο σύστημα και καθώς δενπάρχει απαραίτητα σχέση μεταξύ της ασφάλειας των τροφίμων και του HACCP.

Η προσέγγιση HACCP είναι γενικότερα αναγνωρισμένη ανά τον κόσμο ως η καταλληλότερη για την εγγύηση της ασφάλειας των τροφίμων. Ο Κώδικας Τροφίμων, που αποτελεί τον κύριο επιστημονικό φορέα στον εν λόγω κλάδο, και οι αρμόδιες ευρωπαϊκές επιστημονικές επιτροπές συμμερίζονται την εν λόγω άποψη. Ως εκ τούτου, η Επιτροπή θεωρεί ότι η εισαγωγή της προσέγγισης HACCP θα αναβαθμίσει την ασφάλεια των τροφίμων στην Ευρώπη.

Σύμφωνα με τον Κώδικα Τροφίμων, το σύστημα HACCP μπορεί να εφαρμοστεί σε επιχειρήσεις όλων των μεγεθών. Ο Κώδικας Τροφίμων δίνει ιδιαίτερη βαρύτητα στην εφαρμογή του HACCP στις μικρές επιχειρήσεις, με την ανάπτυξη συγκεκριμένων στρατηγικών. Η πρόταση της Επιτροπής(1) επίσης προβλέπει την προώθηση του HACCP στις μικρές επιχειρήσεις. Σε αυτό το πλαίσιο, αξίζει να σημειωθεί ότι οι γνώμες των εμπειρογνωμόνων έχουνιοθετήσει -σε μεγάλο βαθμό- τις κοινές προσεγγίσεις στο HACCP ως εργαλείο για μικρές και λιγότερο ανεπτυγμένες επιχειρήσεις.

Επίσης, πρέπει να τονιστεί ότι το HACCP δεν αποτελεί νέο στοιχείο στην κοινοτική νομοθεσία: η οδηγία 93/43/ΕΟΚ του Συμβουλίου της 14ης Ιουνίου 1993 για τηνγιεινή των τροφίμων(2) έχει ήδη επιβάλει την εφαρμογή των αρχών HACCP στις επιχειρήσεις τροφίμων, και ορισμένες οδηγίες που αφορούν συγκεκριμένα προϊόντα έχουν κάνει το ίδιο.

Σε ό,τι αφορά τις παρατηρήσεις για την εφαρμογή του HACCP στα σφαγεία, πρέπει να γίνει αναφορά στη γνώμη της Επιστημονικής Επιτροπής για τα κτηνιατρικά μέτρα που αφορούν τη δημόσιαγεία, της 24ης Φεβρουαρίου 2000, για την αναθεώρηση των διαδικασιών επιθεώρησης κρεάτων. Σύμφωνα με μια από τις κύριες συστάσεις της έκθεσης, η εισαγωγή του HACCP στις εγκαταστάσεις σφαγείων πρέπει να καταστείποχρεωτική. Η εν λόγω γνώμη της Επιστημονικής Επιτροπής ευθυγραμμίζεται με τις σχετικές κατευθυντήριες γραμμές του Κώδικα Τροφίμων και, γενικότερα, με τις εξελίξεις που σημειώνονται στις κύριες χώρες εξαγωγής κρέατος εκτός της Ευρώπης. Η εν λόγω γνώμη έχει δημοσιευτεί στο Internet(3).

Στο πλαίσιο της Λευκής της Βίβλου για την ασφάλεια των τροφίμων(4), η Επιτροπή ανακοίνωσε ότι θα καταρτίσει πρόταση για την αναθεώρηση του ισχύοντος συστήματος επιθεώρησης κρεάτων. Ο βασικός λόγος είναι ότι το ισχύον σύστημα δεν καλύπτει τους κύριους κινδύνους που προκύπτουν από το κρέας και που έχουν τη μεγαλύτερη σημασία σήμερα, και συγκεκριμένα αυτούς που αφορούν τη μόλυνση του κρέατος από επιβλαβείς μικροοργανισμούς, όπως η σαλμονέλα. Σκοπός της Επιτροπής είναι η αναβάθμιση της ασφάλειας των τροφίμων, με τη μέριμνα ώστε η επιθεώρηση κρεάτων να διεξάγεται βάσει του κινδύνου, με την εισαγωγή της προσέγγισης από το στάβλο ως το τραπέζι και το σαφή ορισμό των ευθυνών τουπεύθυνου επεξεργασίας κρέατος και του επίσημου επιθεωρητή. Η Επιτροπή σήμερα επεξεργάζεται την εν λόγω πρόταση μαζί με εμπειρογνώμονες και εκπροσώπους των κρατών μελών. Δεν έχει ληφθεί ακόμη καμία απόφαση για την ακριβή διάρθρωση του μελλοντικού συστήματος επιθεώρησης κρεάτων.

Ωστόσο, η εν λόγω αναθεώρηση του συστήματος επιθεώρησης κρεάτων δεν πρόκειται να συνεπάγεται την απόσυρση της αρμόδιας αρχής από τις εγκαταστάσεις σφαγείων. Η αρμόδια αρχή θα εξακολουθήσει να παίζει ρόλο στην εξασφάλιση της τήρησης του νόμου σε ό,τι αφορά τα τρόφιμα.

(1) ΕΕ C 365 E της 19.12.2000.

(2) ΕΕ L 175 της 19.7.1993.

(3) http://europa.eu.int/comm/food/fs/sc/scv/outcome_en.html

opinions.

(4) COM(1999)719 τελικό.